CELEX: 32015D0422
Language: bg
Date: 2014-12-17 00:00:00
Title: Решение (ЕС) 2015/422 на Европейския парламент и на Съвета от 17 декември 2014 година относно мобилизирането на средства от фонд „Солидарност“ на Европейския съюз

13.3.2015   
            
            
               BG
            
            
               Официален вестник на Европейския съюз
            
            
               L 68/47
            
         РЕШЕНИЕ (ЕС) 2015/422 НА ЕВРОПЕЙСКИЯ ПАРЛАМЕНТ И НА СЪВЕТА
   от 17 декември 2014 година
   относно мобилизирането на средства от фонд „Солидарност“ на Европейския съюз
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4а, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
   като взеха предвид предложението на Европейската комисия,
   като имат предвид, че:
   
               (1)
            
            
               Европейският съюз създаде фонд „Солидарност“ на Европейския съюз (наричан по-нататък „фонда“) в израз на солидарност с населението на регионите, засегнати от бедствия.
            
         
               (2)
            
            
               В член 10 от Регламент (ЕС, Евратом) № 1311/2013 на Съвета (3) е предвидена възможността за мобилизиране на средства от фонда в рамките на годишен таван от 500 млн. евро (по цени от 2011 г.).
            
         
               (3)
            
            
               Член 4а, параграф 4 от Регламент (ЕО) № 2012/2002 предвижда, че фондът може да бъде мобилизиран за сумата от най-много 50 000 000 EUR за извършването на авансови плащания и за съответните бюджетни кредити, включени в общия бюджет на Съюза,
            
         ПРИЕХА НАСТОЯЩОТО РЕШЕНИЕ:
   Член 1
   За общия бюджет на Европейския съюз за финансовата 2015 година фонд „Солидарност“ на Европейския съюз се мобилизира с цел осигуряване на сумата от 50 000 000 EUR под формата на бюджетни кредити за поети задължения и бюджетни кредити за плащания за извършването на авансови плащания.
   Член 2
   Настоящото решение се публикува в Официален вестник на Европейския съюз.
   
      Съставено в Страсбург на 17 декември 2014 година
      
         
            За Европейския парламент
         
         
            Председател
         
         M. SCHULZ
      
      
         
            За Съвета
         
         
            Председател
         
         B. DELLA VEDOVA
      
   
   
      (1)  ОВ L 311, 14.11.2002 г., стр. 3.
   
      (2)  ОВ C 373, 20.12.2013 г., стр. 1.
   
      (3)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).